CELEX: 32019D1593
Language: bg
Date: 2019-09-24 00:00:00
Title: Решение за изпълнение (ЕС) 2019/1593 на Съвета от 24 септември 2019 година за изменение на Решение за изпълнение 2013/676/ЕС за предоставяне на разрешение на Румъния да продължи да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност

27.9.2019   
               
               
                  BG
               
               
                  Официален вестник на Европейския съюз
               
               
                  L 248/69
               
            
         РЕШЕНИЕ ЗА ИЗПЪЛНЕНИЕ (ЕС) 2019/1593 НА СЪВЕТА
         от 24 септември 2019 година
         за изменение на Решение за изпълнение 2013/676/ЕС за предоставяне на разрешение на Румъния да продължи да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1 от нея,
         като взе предвид предложението на Европейската комисия,
         като има предвид, че:
         
                     (1)
                  
                  
                     С Решение за изпълнение 2010/583/ЕС на Съвета (2) и впоследствие с Решение за изпълнение 2013/676/ЕС на Съвета (3) на Румъния беше разрешено да прилага специална мярка, за да може при доставките на изделия от дърво от данъчно задължени лица да определя получателя за лице — платец на данъка върху добавената стойност (ДДС) върху тези доставки. Срокът на действие на разрешението бе удължен до 31 декември 2019 г. с Решение за изпълнение (ЕС) 2016/1206 на Съвета (4).
                  
               
                     (2)
                  
                  
                     С писмо, заведено в Комисията на 11 март 2019 г., Румъния поиска разрешение да продължи да прилага специалната мярка след 31 декември 2019 г.. Искането беше придружено от доклад за прилагането на мярката, както се изисква по силата на Решение за изпълнение 2013/676/ЕС.
                  
               
                     (3)
                  
                  
                     С писма от 9 април 2019 г. Комисията информира останалите държави членки за отправеното от Румъния искане. С писмо от 10 април 2019 г. Комисията уведоми Румъния, че разполага с цялата необходима информация, за да разгледа искането.
                  
               
                     (4)
                  
                  
                     Според информацията, предоставена от Румъния, фактическото положение, което оправдава прилагането на специалната мярка, не се е променило. Освен това в анализ на румънските органи се посочва, че мярката се е оказала ефективна за намаляване на отклонението от данъчно облагане.
                  
               
                     (5)
                  
                  
                     Специалната мярка е пропорционална на поставените цели, тъй като тя е ограничена до тясно специфични доставки в сектор, който създава значителни проблеми по отношение на отклонението от данъчно облагане или избягването на данъци. Освен това по-нататъшното прилагане на мярката не би оказало никакво неблагоприятно въздействие върху предотвратяването на измамите в сектора на търговията на дребно, нито в други сектори или други държави членки.
                  
               
                     (6)
                  
                  
                     Поради това на Румъния следва да се разреши да продължи да прилага специалната мярка за допълнителен ограничен срок — до 31 декември 2022 г.
                  
               
                     (7)
                  
                  
                     По начало дерогациите се разрешават за ограничен срок, за да може да се прецени дали специалните мерки са подходящи и ефективни. Дерогациите осигуряват достатъчно време на държавите членки до изтичането на срока на действие на специалните мерки за въвеждане на други конвенционални мерки за преодоляване на въпросния проблем. Дерогации, които позволяват използването на механизма за обратно начисляване, се разрешават само по изключение за определени области, където се срещат измами, и се употребяват в краен случай. Поради това Румъния следва да въведе други конвенционални мерки за борба и предотвратяване на по-нататъшното разпространение на измамите с ДДС в търговията с дървен материал и в дървопреработвателния сектор и впоследствие вече би трябвало да отпадне нуждата от дерогация от член 193 от Директива 2006/112/ЕО по отношение на тези доставки.
                  
               
                     (8)
                  
                  
                     Следователно на настоящия етап не е необходимо в Решение за изпълнение 2013/676/ЕС да се включват специални разпоредби относно нови искания за удължаване на срока на действие на дерогацията, предоставена по силата на същото решение за изпълнение, за периода след 31 декември 2022 г.
                  
               
                     (9)
                  
                  
                     Специалната мярка няма отрицателно въздействие върху собствените ресурси на Съюза, формирани от ДДС.
                  
               
                     (10)
                  
                  
                     Поради това Решение за изпълнение 2013/676/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение 2013/676/ЕС на Съвета се изменя, както следва:
            
                        1)
                     
                     
                        в член 1 датата „31 декември 2019 г.“ се заменя с датата „31 декември 2022 г.“;
                     
                  
                        2)
                     
                     
                        член 3 се заличава.
                     
                  
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Румъния.
         
         
            Съставено в Брюксел на 24 септември 2019 година.
            
               
                  За Съвета
               
               
                  Председател
               
               K. KULMUNI
            
         
         
            (1)  ОВ L 347, 11.12.2006 г., стр. 1.
         
            (2)  Решение за изпълнение 2010/583/ЕС на Съвета от 27 септември 2010 г. за предоставяне на разрешение на Румъния да въведе специална мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 256, 30.9.2010 г., стр. 27).
         
            (3)  Решение за изпълнение 2013/676/ЕС на Съвета от 15 ноември 2013 г. за предоставяне на разрешение на Румъния да продължи да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 316, 27.11.2013 г., стр. 31).
         
            (4)  Решение за изпълнение (ЕС) 2016/1206 на Съвета от 18 юли 2016 г. за изменение на Решение за изпълнение 2013/676/ЕС за предоставяне на разрешение на Румъния да продължи да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 198, 23.7.2016 г., стр. 47).